
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αρμοδιοτήτων του Αναπληρωτή Υπουργού Τγείας, 
Πρόνοιας και Κοινωνικών Ασφαλίσεων Εμμανουήλ Σκουλάκη 1 
Παράταση της έναρξης ισχύος των διατάξεων των παραγράφων 1 

και 2 του άρθρου 15 του Ν. 1828/1989 . 2 

Ανάθεση αρμοδιοτήτων Υπουργού Περιβάλλοντος, Χωροταξίας και 
Δημοσίων Έργων στον Υφυπουργό Περιβάλλοντος, Χωροταξίας 

και Δημοσίων Έργων Ιωάννη Τσακλίδη. 3 

Ασφάλεια των παιχνιδιών.. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρι9. Υ.242 (1) 

Καθορισμός αρμοδιοτήτων του Αναπληρωτή Υπουργού Υγείας, Πρό¬ 
νοιας και Κοινωνικών Ασφαλίσεων Εμμανουήλ Σκουλάκη. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 παρ. 1 εδ. 2 τυ Συντάγματος. 

2. Των άρθρων 16 παρ. 3, 22 παρ. 3 και 23 του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137 Α'). 

3. Της Υ.212/14.3.89 απόφασης του Πρωθυπουργού «Σύσταση θέ¬ 
σεων Αναπληρωτών Υπουργών (ΦΕΚ 202 τ.Β’). 

4. Του Π.Δ. 112/10201988 «Οργανισμός του Υπουργείου Υγείας, 
Πρόνοιας και Κοινωνικών Ασφαλίσεων» (ΦΕΚ 49 Α’). 

5. Του Π.Δ. 174/89 (ΦΕΚ 84 Α’/17.3.89) «Διορισμός Υπουργών 
και Υφυπουργών», με το οποίο διορίστηκε Αναπληρωτής Υπουργός 
Υγείας, Πρόνοιας και Κοινωνικών Ασφαλίσεων ο Εμμανουήλ Σκουλά- 
κης, αποφασίζουμε: 

Άρθρο Ιο 

Στον Αναπληρωτή Υπουργό Υγείας, Πρόνοιας και Κοινωνικών 
Ασφαλίσεων Εμμανουήλ Σκουλάκη αναθέτουμε: 

1. Την άσκηση των αρμοδιοτήτων που κατά τις διατάξεις του Π.Δ. 
112/88 «Οργανισμός του Υπουργείου Υγείας, Πρόνοιας και Κοινωνι¬ 
κών Ασφαλίσεων» ανήκουν στις παρακάτω Διευθύνσεις: 

α) Δημόσιας Υγιεινής 

β) Υγειονομικής Μηχανικής 

γ) Προστασίας και Προαγωγής Υγείας 

δ) Αιμοδοσίας και Βιοπαραγώγων 

ε) Φαρμάκων και Φαρμακείων, πλην ΕΟΦ 

στ) Βιοιατρικής Τεχνολογίας 

ζ) Αγωγής και Υγείας και Ενημέρωσης 

2. Την άσκηση των αρμοδιοτήτων που κατά το Π.Δ. 112/1988 
ανήκουν στις ακόλουθες αποκεντρωμένες υπηρεσίες του Υπουργείου 
Υγείας, Πρόνοιας και Κοινωνικών Ασφαλίσεων. 

α) Υγειονομικής Σχολής Αθηνών (ΥΣΑ) 


β) Κεντρικού Εργαστηρίου Δημόσιας Υγείας (ΚΕΔΥ) 

γ) Κεντρικής Αποθήκης Υλικού (ΚΑΥ) 

Άρθρο 2ο 

Στις πιο πάνω αρμοδιότητες περιλαμβάνονται η νομοθετική πρωτο¬ 
βουλία, οι κοινοβουλευτικές αρμοδιότητες, καθώς και η αρμοδιότητα 
πρότασης για την έκδοση κανονιστικών και ατομικών διαταγμάτων και 
αποφάσεων, καθώς και συνυπογραφής διαταγμάτων ή αποφάσεων με 
άλλους Υπουργούς ή Υφυπουργούς. 

Άρθρο 3ο 

Στον Αναπληρωτή Υπουργό Υγείας, Πρόνοιας και Κοινωνικών 
Ασφαλίσεων Εμμανουήλ Σκουλάκη αναθέτουμε ακόμη την εξουσία να 
μεταβιβάζει στο Γενικό Γραμματέα του Υπουργείου, σε Ειδικούς Γραμ¬ 
ματείς, στους Διευθυντές και γενικά στους Προϊσταμένους των υπηρε¬ 
σιακών μονάδων που υπάγονται σ’ αυτόν ορισμένες από τις αρμοδιότη¬ 
τες του, καθώς και το δικαίωμα να υπογράφουν με εντολή Αναπληρωτή 
Υπουργού αποφάσεις, έγγραφα, εντάλματα, επιστολές και άλλες πρά¬ 
ξεις τις αρμοδιότητάς τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 1989 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 
-♦- 

Αριθ. 1035788/314/0012 (2) 

Παράταση της έναρξης ισχύος των διατάξεων των παραγράφων 1 και 2 
του άρθρου 15 του Ν. 1828/1989. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 15 του Ν. 

1828/1989 (ΦΕΚ 2 τ.Α’). 

2. Την 1008058/42/0012/19.1.1989 απόφαση εξουσιοδότησης 
των νομαρχών για τη συγκρότηση των τριμελών επιτροπών διοικητι¬ 
κής επίλυσης των διαφορών. 

3. Τη μη ολοκλήρωση της συγκρότησης των τριμελών επιτροπών 
λόγω τεχνικών δυσχερειών, αποφασίζουμε: 

Η ισχύς των διατάξεων των παραγράφων 1 και 2 του άρθρου 15 του 
Ν. 1828/1989 αρχίζει από 1 Ιουνίου 1989 για υποθέσεις των οποίων 
η διοικητική επίλυση της διαφοράς θα προταθεί από την ημερομηνία 
αυτή και μετά. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κυρωθεί με νόμο. \ 

Αθήνα, 18 Μαρτίου' 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Δ17α/01/32/Φ.Θ.2·2.1. (3) 

Ανάθεση αρμοδιοτήτων Υπουργού Περιβάλλοντος, Χωροταξίας και Δη¬ 
μοσίων Έργων στον Υφυπουργό Περιβάλλοντος, Χωροταξίας και 

Δημοσίων Έργων Ιωάννη Τσακλίδη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη τις διατάξεις: 

1. Του άρθρου 83 παρ. 2 του Συντάγματος. 

2. Των άρθρων 16 παρ. 5, 22 παρ. 2 εδαφ. γ, 23, 24 παρ. 1 και 2, 
και 27 παρ. 1 εδαφ. στ' του νόμου 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137). 

3. Του άρθρου 1 παρ. 5 του Π.Δ. 51/1988 «Οργανισμός Υπουρ¬ 
γείου Περιβάλλοντος, Χωροταξίας και Δημοσίων Έργων» (ΦΕΚ 19). 

4. Του Π.Δ. 69/1988 «Οργανισμός Γενικής Γραμματείας Δημο¬ 
σίων Έργων» (ΦΕΚ 28). 

5. Του Π.Δ. 567/1988 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 262) με το οποίο διορίστηκε Υφυ¬ 
πουργός Περιβάλλοντος, Χωροταξίας και Δημοσίων Έργων ο Ιωάννης 
Τσακλίδης, αποφασίζουμε: 

Στον Υφυπουργό Περιβάλλοντος, Χωροταξίας και Δημοσίων Έργων 
Ιωάννη Τσακλίδη αναθέτουμε την άσκηση των αρμοδιοτήτων που κα¬ 
θορίζονται στα επόμενα άρθρα. 

Άρθρο 1 

Όλες τις αρμοδιότητες που αναφέρονται στα θέματα του προσωπικού 
της Γενικής Γραμματείας Δημοσίων Έργων, εκτός από τον ορισμό ή 
μετάθεση Προϊσταμένων Διευθύνσεων των κεντρικών και περιφερεια¬ 
κών υπηρεσιών. Στις μεταβιβαζόμενες αρμοδιότητες περιλαμβάνεται 
και η συγκρότηση των συλλογικών οργάνων της Γ ενικής Γ ραμματείας 
Δημοσίων Έργων. 

Άρθρο 2 

Από τις αρμοδιότητες της Γενικής Γραμματείας Δημοσίων Έργων 
όσες αναφέρονται: 

α. Στην εκπόνηση μελετών και κατασκευή έργων αρχικού προϋπολο¬ 
γισμού, κατά μελετώμενο επιμέρους έργο ή διακεκριμένη εργολαβία, 
μέχρι 500.000.000 δρχ. Στις αρμοδιότητες αυτές περιλαμβάνεται 
κάθε ενέργεια και απόφαση για εκπόνηση της μελέτης και την κατα¬ 
σκευή του έργου όπως η έγκριση πιστώσεων, η ανάθεση μελετών, οι 
αποφάσεις κατά την εκτέλεση των σχετικών συμβάσεων, ή έγκριση των 
μελετών, η δημοπράταση ή η απευθείας ανάθεση κατασκευής των έρ¬ 
γων, ή έγκριση του αποτελέσματος, οι αποφάσεις κατά την εκτέλεση 
των εργολαβικών συμβάσεων. 

β. Στην έγκριση συγκριτικών πινάκων για μελέτες και κατασκευή 
όλων των έργων, ανεξαρτήτως ποσού, καθώς και των ΠΚΤΜΝΕ που 
τους συνοδεύουν. 

γ. Στην έγκριση παρεκκλίσεων και στην έκδοση αποφάσεων στις αι¬ 
τήσεις θεραπείας για μελέτες και κατασκευή όλων των έργων ανεξαρτή¬ 
τως ποσού. 

δ'. Στην εποπτεία των νομικών προσώπων δημοσίου δικαίου και δη¬ 
μοσίων επιχειρήσεων που υπάγονται στην αρμοδιότητα της Γενικής 
Γραμματείας Δημοσίων Έργων εκτός από το Τεχνικό Επιμελητήριο 
της Ελλάδας (ΤΕΕ) και την Επιχείρηση Ύδρευσης και Αποχέτευσης 
Πρωτεύουσας (ΕΥΔΑΠ). Στην αρμοδιότητα αυτή του Υφυπουργού πε¬ 
ριλαμβάνεται και ο διορισμός του Προέδρου και μελών των Διοικητικών 
Συμβουλίων των πιο πάνω νομικών προσώπων και επιχειρήσεων. 

ε. Σε όλα τα θέματα της λειτουργίας των εθνικών οδών. 

στ. Στα θέματα που κατά τις διατάξεις του Π.Δ. 69/1988 «Οργανι¬ 
σμός Γενικής Γραμματείας Δημοσίων Έργων» ανήκουν στις παρακάτω 
υπηρεσίες: 

αα. Διεύθυνση Προγράμματος Οργάνωσης και Παραγωγικότητας 
(άρθρ. 17) εκτός των Τμημάτων: Προγράμματος και Εφαρμογής, Προ¬ 
τύπων προδιαγραφών και κανονισμών και Προτύπων Αναλύσεων τιμών 
και ειδικών κοστολογήσεων. 

ββ. Διεύθυνση Κεντρικού Εργαστηρίου Δημοσίων Έργων (άρθρ. 

20 ). 

γγ. Διεύθυνση Μητρώων και Τεχνικών Επαγγελμάτων (άρθρ. 21). 

δδ. Διεύθυνση Οικονομικών Υποθέσεων και Προμηθειών (άρθρ. 24) 


εκτός από τις προτάσεις για την κατάρτιση και τροποποίηση του προϋ¬ 
πολογισμού της Γενικής Γραμματείας. 


Άρθρο 3 

α. Στα πλαίσια των παραπάνω αρμοδιοτήτων περιλαμβάνονται και 
οι κοινοβουλευτικές, εκτός από τη νομοθετική πρωτοβουλία και η αρμο¬ 
διότητα πρότασης για την έκδοση κανονιστικών και ατομικών διαταγ¬ 
μάτων, και έκδοσης αποφάσεων καθώς και συνυπογραφής διαταγμά¬ 
των ή αποφάσεων με άλλους Υπουργούς ή Υφυπουργούς. 

β. Οι κοινοβουλευτικές αρμοδιότητες ασκούνται παράλληλα και από 
τον Υπουργό. 


γ. Στον Υφυπουργό Περιβάλλοντος, Χωροταξίας και Δημοσίων Έρ¬ 
γων αναθέτουμε επίσης την εξουσία να μεταβιβάζει στο Γ ενικό Γ ραμμα- 
τέα του Υπουργείου, στο Γενικό Γραμματέα της Γενικής Γραμματείας 
Δημοσίων Έργων, στους Διευθυντές και γενικά στους προϊσταμένους 
υπηρεσιακών μονάδων που υπάγονται στην αρμοδιότητα του, ορισμένες 
από τις αρμοδιότητές του και το δικαίωμα να υπογράφουν «Με εντολή 
Υφυπουργού» αποφάσεις, έγγραφα, εντάλματα, επιστολές ή άλλες πρά¬ 
ξεις της αρμοδιότητας του. 


Η απόφαση μας Δ17Α/01/ | 13/Φ.Θ.2.2.1/1989 (ΦΕΚ Β 96) κα- 
ταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 27 Μαρτίου 1989 


Ο ΠΓ>! 

ΑΝΔΡΕΑΣ 


ΩΘΥΠΟΥΡΓΟΣ 

Γ. ΠΑΠΑΝΔΡΕΟΥ 


Ο ΥΠΟΥΡΓΟΣ 

ΠΕΡΙΒ/ΝΤΟΣ. ΧΩΡ/ΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΙΠΑΠΑΣΤΕΦΑΝΑΚΙΣ 

-τ-+ - 


Αριθ. Οιχ. Β. 6342/863 (4) 

Ασφάλεια των παιχνιδιών. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΑΝΑΠΛΗΡΩΤΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 παρ. 1, αριθ. (η) του Ν. 1338/83 
Εφαρμογή του Κοινοτικού Δικαίου» (ΦΕΚ 34/Α/17.3.83) όπως τρο¬ 
ποποιήθηκε με το άρθρο 6 του Νόμου 1440/84 «Συμμετοχή της Ελλά¬ 
δας στο κεφάλαιο, στα αποθεματικά και στις προβλέψεις της Ευρωπαϊ¬ 
κής Τράπεζας Επενδύσεων, στο κεφάλαιο της Ευρωπαϊκής Κοινότητος 
Άνθρακος και Χάλυβος και του Οργανισμού Εφοδιασμού ΕΤΙΚΑΤΟΜ» 
(ΦΕΚ 70/Α/21.5.85), όπως τροποποιήθηκε με το άρθρο 7 του Ν. 
1775/88 «Εταιρείες παροχής επιχειρηματικού κεφαλαίου και άλλες 
διατάξεις» (ΦΕΚ 101/Α/24|5.88). 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α). 

3. Τις διατάξεις του Ν. 37|2/76 «Περί συστάσεως και λειτουργίας 
Ελληνικού Οργανισμού Τυποποίησης (ΕΛΟΤ)» (ΦΕΚ 166/Α/ 
30.6.76) και το άρθρο 22 του Ν. 1682/87 (ΦΕΚ 14/16.2.87). 

4. Το Π.Δ. 229/86 «Σύσταση και Οργάνωση της Γενικής Γραμμα¬ 
τείας Βιομηχανίας» (ΦΕΚ 96). 

5. Την Υ 1321/25.9.87 |απόφαση του Πρωθυπουργού «Ανάθεση 
αρμοδιοτήτων στον Αναπληρωτή Υπουργό Βιομηχανίας, Ενέργειας και 
Τεχνολογίας» (ΦΕΚ 531/Β/30.9.87), αποφασίζουμε: 

Άρθρο 1 

1. Σκοπός της απόφασης αυτής είναι η προσαρμογή της Ελληνικής 
νομοθεσίας στην οδηγία του Συμβουλίου των Ευρωπαϊκών Κοινοτήτων 
88/378/ΕΟΚ της 3.5.1988 σχετικά με την ασφάλεια των παιχνιδιών 
(ΕΕ I 187/16.7.88). 

2. Η παρούσα απόφαση εφαρμόζεται στα παιχνίδια. Ως «παιχνίδι» 
νοείται κάθε προϊόν που έχει σχεδιαστεί ή είναι προφανές ότι προορίζεται 
να χρησιμοποιηθεί στη δραστηριότητα του παιχνιδιού από παιδιά ηλι¬ 
κίας μικρότερης των 14 ετών. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

3. Τα προϊόντα που απαριθμούνται στο παράρτημα I δεν θεωρούνται 
ως παιχνίδια κατά την έννοια της παρούσοις απόφασης. 

Άρθρο 2 

1. Τα παιχνίδια μπορούν να διατίθενται στην αγορά μόνον εφόσον δεν 
θέτουν σε κίνδυνο την ασφάλεια ή/και την υγεία των χρηστών ή τρίτων, 
όταν χρησιμοποιούνται σύμφωνα με τον προορισμό τους ή με άλλο προ- 
βλεπόμενο τρόπο, λαμβανομένης υπόψη της συνήθους συμπεριφοράς 
των παιδιών. 

2. Το παιχνίδι πρέπει να πληροί, στην κατάσταση στην οποία διατίθε¬ 
ται στο εμπόριο και λαμβανομένης υπόψη της διάρκειας της προβλεπό- 
μενης και κανονικής χρησιμοποίησής του, τις προϋποθέσεις ασφάλειας 
και υγείας που καθορίζονται στην παρούσα απόφαση. 

3. Για τους σκοπούς της παρούσας απόφασης η έννοια «διάθεση στην 
αγορά» καλύπτει τόσο την πώληση όσο και τη δωρεάν διανομή. 

Άρθρο 3 

Από της 1ης Ιανουάριου 1990 τα παιχνίδια που υπάγονται στην έν¬ 
νοια της παρούσας απόφασης οφείλουν να ανταποκρίνονται στις βασικές 
απαιτήσεις ασφάλειας που αναφέρονται στο Παράρτημα II της παρού¬ 
σας. 

Άρθρο 4 

Δεν μπορεί να απαγορευθεί ή περιορισθεί η ελεύθερη διάθεση στην 
αγορά των παιχνιδιών τα οποία ανταποκρίνονται στις διατάξεις της πα¬ 
ρούσας απόφασης. 

Άρθρο 5 

Θεωρούνται ως σύμφωνα προς τις βασικές απαιτήσεις ασφάλειας που 
αναφέρονται στο άρθρο 3 τα παιχνίδια που φέρουν το σήμα «ΘΕ» που 
προβλέπεται στο άρθρο 11, εφεξής ονομαζόμενο «σήμα 0Ε» το οποίο 
δηλώνει την πιστότητά τους στα σχετικά εθνικά πρότυπα των οποίων τα 
στοιχεία αναφοράς έχουν δημοσιευθεί στην Επίσημη Εφημερίδα των 
Ευρωπαϊκών Κοινοτήτων. Τα στοιχεία αναφοράς των εθνικών αυτών 
προτύπων δημοσιεύονται από τον Ελληνικό Οργανισμό Τυποποίησης 
(ΕΛΟΤ). 

2. Θεωρείται ότι συμφωνούν με τις βασικές απαιτήσεις που αναφέρο- 
νται στο άρθρο 3 τα παιχνίδια, για τα οποία ο κατασκευαστής δεν έχει 
εφαρμόσει ή έχει εφαρμόσει μόνο εν μέρει τα πρότυπα που αναφέρονται 
στην παράγραφο 1 ή για τα οποία δεν υπάρχουν τέτοια πρότυπα εφόσον, 
μετά τη λήψη βεβαίωσης τύπου «ΟΕ» η πιστότητα τους προς το εγκε¬ 
κριμένο υπόδειγμα βεβαιούται από την επίθεση του σήματος «ΟΕ». 

Άρθρο 6 

1. Εάν η αρμόδια Υπηρεσία του ΥΒΕΤ μετά από γνώμη του ΕΛΟΤ ή 
της Επιτροπής των Ε.Κ. κρίνει ότι τα εναρμονισμένα πρότυπα που ανα- 
φέρονται στο άρθρο 5 παράγραφος 1 δεν πληρούν τις βασικές απαιτή¬ 
σεις που αναφέρονται στο άρθρο 3, υποβάλλει το θέμα στη μόνιμη επι¬ 
τροπή που έχει συσταθεί με την οδηγία 83/189/ΕΟΚ, εφεξής καλού¬ 
μενη «επιτροπή» εκθέτοντας τους λόγους. 

Αφού λάβει τη γνώμη της επιτροπής το ΥΒΕΤ κοινοποιεί στα ενδια- 
φερόμενα μέρη, εάν τα σχετικά πρότυπα ή ένα τμήμα τους πρέπει, να 
αποσυρθούν ή όχι από τις δημοσιεύσεις που αναφέρονται στο άρθρο 5 
παράγραφος 1. 

Άρθρο 7 

1. Οιοσδήποτε, ο οποίος υπό την ιδιότητα του κατασκευαστή, του ει¬ 
σαγωγέα ή του πωλητή, κατασκευάζει, εισάγει, συναρμολογεί, πωλεί ή 
προσφέρει προς πώληση και εν γένει διαθέτει στην αγορά παιχνίδια που 
εμπίπτουν στις διατάξεις της παρούσας, είναι υπεύθυνος για την τήρηση 
των υποχρεώσεων που απορρέουν από την παρούσα απόφαση. 

2. Οι υπεύθυνοι της προηγούμενης παραγράφου, οφείλουν να παρα- 
δίδουν'χωρίς αντάλλαγμα μετά από σχετική έγγραφη απόδειξη της 
υπηρεσίας του ΥΒΕΤ που είναι αρμόδια για τον έλεγχο δείγμα του παι¬ 
χνιδιού που πρόκειται να ελεγχθεί. Οφείλουν επίσης να επιτρέπουν στα 
εντεταλμένα όργανα την είσοδο στους χώρους κατασκευής, πωλήσεως ή 
αποθηκεύσεως, να θέτουν στη διάθεσή τους οποιοδήποτε στοιχείο τους 
ζητηθεί που έχει σχέση με την κατασκευή ή προέλευση των εν λόγω παι- 
χνιδιών ή των συστατικών μερών αυτών. 

3. Τα παιχνίδια που παραδίδονται για έλεγχο, εφόσον διαπιστωθεί 
ότι είναι σύμφωνα με τις διατάξεις της παρούσας, επιστρέφονται στον 
ιδιοκτήτη τους μαζί με σχετική έκθεση του διενεργήσαντος τον έλεγχο 
οργανισμού ή υπηρεσίας ελέγχου. 

Εφόσον κατά τον έλεγχο τα δείγματα αλλοιωθούν ή καταστραφούν, 


ουδεμία αποζημίωση καταβάλλεται στον ιδιοκτήτη τους έστω και αν 
αποδειχθεί ότι ανταποκρίνονται στις διατάξεις της παρούσας απόφασης. 

4. Εφόσον η αρμόδια υπηρεσία του ΥΒΕΤ διαπιστώσει ότι, παιχνίδια 
δεν φέρουν το σήμα «ΟΕ» ή ότι παιχνίδια που φέρουν το σήμα «ΘΕ» και 
χρησιμοποιούνται σύμφωνα με τον προορισμό τους ή σύμφωνα με τη 
χρήση που αναφέρεται στο άρθρο 2 μπορεί να θέσουν σε κίνδυνο την 
ασφάλεια ή και την υγεία των καταναλωτών, εφαρμόζει τις διατάξεις 
της παρούσας απόφασης. 

Ενημερώνει αμέσως την Επιτροπή των Ε.Κ., για τα μέτρα που έλαβε 
και παραθέτει τους λόγους που οδήγησαν στη λήψη της απόφασης αυ¬ 
τής και ειδικότερα, εάν η μη συμφωνία προς τα πρότυπα προκύπτει από: 

(α) τη μη τήρηση των βασικών απαιτήσεων που αναφέρονται στο άρ¬ 
θρο 3, όταν το παιχνίδι δεν ανταποκρίνεται στα πρότυπα που αναφέρο- 
νται στο άρθρο 5, παράγραφος 1, 

(β) λανθασμένη εφαρμογή των προτύπων που αναφέρονται στο άρθρο 
5, παράγραφος 1, 

(γ) κενό που υπάρχει στα πρότυπα που αναφέρονται στο άρθρο 5, πα¬ 
ράγραφος 1. 

5. Όταν το παιχνίδι που δεν ανταποκρίνεται στα πρότυπα φέρει το 
σήμα «ΟΕ», η αρμόδια υπηρεσία λαμβάνει τα μέτρα που προβλέπονται 
στο άρθρο 14 της παρούσας και ενημερώνει σχετικά την Επιτροπή των 
Ε.Κ., η οποία με τη σειρά της ενημερώνει τα άλλα Κράτη μέλη. 

Άρθρο 8 

1. (α) Τα παιχνίδια που κατασκευάζονται σύμφωνα με τα εναρμονι¬ 
σμένα πρότυπα που αναφέρονται στο άρθρο 5 παρ. 1, πρέπει πριν διατε¬ 
θούν στην αγορά να φέρουν το σήμα «ΟΕ» με το οποίο ο κατασκευαστής 
ή ο εγκατεστημένος στην Κοινότητα εντολοδόχος του επιβεβαιώνει ότι 
τα παιχνίδια τηρούν τα εν λόγω πρότυπα. 

(β) Ο κατασκευαστής ή ο εγκατεστημένος στην Κοινότητα εντολοδό¬ 
χος του πρέπει να διαθέτει για ενδεχόμενο έλεγχο τα ακόλουθα στοι¬ 
χεία: 

- περιγραφή των μέσων (όπως χρησιμοποίηση έκθεσης δοκιμών, τε¬ 
χνικού δελτίου κ.λπ.) με τα οποία ο κατασκευαστής εξασφαλίζει τη συμ¬ 
μόρφωση της παραγωγής με τα πρότυπα που αναφέρονται στο άρθρο 5 
παράγραφος 1, καθώς και κατά περίπτωση: βεβαίωση τύπου «ΟΕ» που 
εκδίδεται από εγκεκριμένο οργανισμό, αντίγραφα των εγγράφων που 
υποβάλλει ο κατασκευαστής στον εγκεκριμένο οργανισμό, περιγραφή 
των μέσων με τα οποία ο κατασκευαστής εξασφαλίζει την πιστότητα 
προς το εγκεκριμένο υπόδειγμα, 

- τη διεύθυνση των χωρών κατασκευής και αποθήκευσης, 

- λεπτομερείς πληροφορίες σχετικά με τη σχεδίαση και την κατα¬ 
σκευή. 

Όταν ούτε ο κατασκευαστής ούτε ο εντολοδόχος του δεν είναι εγκα¬ 
τεστημένοι στην Κοινότητα, η προαναφερόμενη υποχρέωση για την τή¬ 
ρηση των στοιχείων βαρύνει κάθε πρόσωπο που διαθέτει το παιχνίδι 
στην Κοινοτική αγορά. 

2 (α). Τα παιχνίδια που δεν ανταποκρίνονται εν όλω ή εν μέρει προς 
τα πρότυπα που αναφέρονται στο άρθρο 5 παράγραφος 1, πρέπει, πριν 
διατεθούν στην αγορά, να φέρουν το σήμα «ΟΕ», με το οποίο ο κατα¬ 
σκευαστής ή ο εγκατεστημένος στην Κοινότητα εντολοδόχος του επιβε¬ 
βαιώνουν ότι τα παιχνίδια αυτά ανταποκρίνονται προς το υπόδειγμα το 
οποίο έχει ελεχθεί σύμφωνα με τις διαδικασίες που προβλέπονται στο 
άρθρο 10 και για το οποίο ο εγκεκριμένος οργανισμός δήλωσε ότι τηρεί 
τις βασικές απαιτήσεις που αναφέρονται στο άρθρο 3. 

(β) Ο κατασκευαστής ή ο εγκατεστημένος στην Κοινότητα εντολοδό¬ 
χος του πρέπει να διαθέτει για ενδεχόμενο έλεγχο, τα ακόλουθα στοι¬ 
χεία: 

- λεπτομερή περιγραφή της κατασκευής, 

- περιγραφή των μέσων (όπως χρησιμοποίηση έκθεσης δοκιμών, τε¬ 
χνικού δελτίου κ.λπ.) με τα οποία ο κατασκευαστής εξασφαλίζει την πι¬ 
στότητα προς το εγκεκριμένο υπόδειγμα, 

- τη διεύθυνση των χωρών κατασκευαστής και αποθήκευσης, 

- αντίγραφα των εγγράφων που ο κατασκευαστής έχει υποβάλει, 
σύμφωνα με το άρθρο 1θ παράγραφος 2, σε έναν εγκεκριμένο οργανι¬ 
σμό, 

- το πιστοποιητικό δοκιμής του δείγματος ή επικυρωμένο αντί¬ 
γραφο. 

Όταν ούτε ο κατασκευαστής ούτε ο εντολοδόχος του δεν είναι εγκα¬ 
τεστημένοι στην Κοινότητα, η προαναφερόμενη υποχρέωση για την τή¬ 
ρηση των στοιχείων βαρύνει κάθε άτομο που διαθέτει το παιχνίδι αυτό 
την αγορά της Κοινότητας. 

3. Σε περίπτωση μη τήρησης των υποχρεώσεων που προβλέπονται 
στην παράγραφο 1, σημείο (β) και στην παράγραφο 2, σημείο (β), η αρ¬ 
μόδια υπηρεσία του ΥΒΕΤ μπορεί να επιβάλει τη λήψη σχετικού πιστ/ 
κού από (αναγνωρισμένο οργανισμό με έξοδα του κατασκευαστή ή του 
εντολοδόχου του. 

Όταν η μη τήρηση αυτών των υποχρεώσεων είναι εμφανής η αρμό¬ 
δια υπηρεσία μπορεί ειδικότερα να απαιτήσει από τον κατασκευαστή ή 
τον εγκατεστημένο στην Κοινότητα εντολοδόχο του να πραγματοποιή¬ 
σει με δικές του δαπάνες, σε τακτή προθεσμία, δοκιμή από εγκεκριμένο 
οργανισμό για να επαληθεύσει την πιστότητα προς τα εναρμονισμένα 
πρότυπα ή τις βασικές απαιτήσεις ασφαλείας. 

Άρθρο 9 

1. Τα ελάχιστα κριτήρια που πρέπει να τηρούν τα Κράτη μέλη όταν 
ορίζουν τους εγκεκριμένους οργανισμούς που αναφέρονται στη παρούσα 
απόφαση αναφέρονται στο παράρτημα III. 

2. Το ΥΒΕΤ κοινοποιεί στην Επιτροπή τους εγκεκριμένους οργανι¬ 
σμούς τους επιφορτισμένους με τη διεξαγωγή του ελέγχου τύπου «ΌΕ» 
που αναφέρεται στο άρθρο 8, παράγραφος 2 και στο άρθρο 10. 

3. Το ΥΒΕΤ εφόσον έχει εγκρίνει ένα οργανισμό οφείλει να ανακαλεί 
τη χορηγηθείσα έγκριση εφόσον διαπιστώσει ότι ο οργανισμός αυτός δεν 
ικανοποιεί πλέον τα κριτήρια που απαριθμούνται στο παράρτημα III. 
Ενημερώνει αμέσως την Επιτροπή των Ε.Κ. 

Άρθρο 10 

1. Ο έλεγχος τύπου <ΌΕ» είναι η διαδικασία με την οποία ο εγκεκρι¬ 
μένος οργανισμός διαπιστώνει και βεβαιώνει ότι το υπόδειγμα ενός παι¬ 
χνιδιού ανταποκρίνεται στις βασικές απαιτήσεις που αναφέρονται στο 
άρθρο 3. 

2. Η αίτηση για έλεγχο τύπου «ΟΕ» υποβάλλεται στον εγκεκριμένο 
οργανισμό από τον κατασκευαστή ή τον εγκατεστημένο στην Κοινότητα 
εντολοδόχο του. 

Η αίτηση περιλαμβάνει: 

- περιγραφή του παιχνιδιού, 

- το όνομα και τη διεύθυνση του κατασκευαστή ή του ή των εντολο- 
δόχων του καθώς και τον τόπο κατασκευής των παιχνιδιών, 

- λεπτομερείς πληροφορίες σχετικά με τη σχεδίαση και την κατα¬ 
σκευή και συνοδεύεται από ένα υπόδειγμα του παιχνιδιού του οποίου 
σχεδιάζεται η παραγωγή. 

3. Ο εγκεκριμένος οργανισμός προβαίνει στο έλεγχο τύπου «ΟΕ» 
σύμφωνα με τις διαδικασίες που περιγράφονται κατωτέρω: 

- εξετάζει τα έγγραφα που υποβάλλει ο αϊτών και διαπιστώνει κατά 
πόσο είναι εν τάξει, 

- επαληθεύει ότι τα παιχνίδια δεν θέτουν σε κίνδυνο την ασφάλεια ή / 
και την υγεία, όπως προβλέπεται στο άρθρο 2, 

- πραγματοποιεί τους κατάλληλους ελέγχους και δοκιμές, προκειμέ- 
νου να επαληθεύσει ότι ο υπόδειγμα πληροί τις βασικές απαιτήσεις που 
αναφέρονται στο άρθρο 3, χρησιμοποιώντας όσο το δυνατόν περισσότερο 
τα εναρμονισμένα πρότυπα που αναφέρονται στο άρθρο 5, παράγραφος 
1 , 

- μπορεί να ζητήσει και άλλα υποδείγματα του παιχνιδιού. 

4. Εάν το υπόδειγμα ανταποκρίνεται στις βασικές απαιτήσεις που 
αναφέρονται στο άρθρο 3, ο εγκεκριμένος οργανισμός συντάσσει βεβαί¬ 
ωση τύπου «0Ε» η οποία κοινοποιείται στον αιτούντα. Στη βεβαίωση 
αυτή περιλαμβάνονται τα πορίσματα του ελέγχου, αναγράφονται οι τυ¬ 
χόν συναφείς προϋποθέσεις και σημειώνονται οι περιγραφές και τα σχέ¬ 
δια του εγκεκριμένου παιχνιδιού. 

Οι εγκεκριμένοι οργανισμοί και τα άλλα Κράτη μέλη της ΕΟΚ μπο¬ 
ρούν, ύστερα από σχετική αίτηση, να λαμβάνουν αντίγραφο της βεβαίω¬ 
σης, και μετά από αιτιολογημένη αίτηση, αντίγραφο του τεχνικού φακέ¬ 
λου και των πορισμάτων των ελέγχων και δοκιμών που έχουν πραγμα¬ 
τοποιηθεί. 

5. Ο εγκεκριμένος οργανισμός που αρνείται να χορηγήσει βεβαίωση 
τύπου «ΟΕ» ενημερώνει σχετικά το ΥΒΕΤ και την Επιτροπή των Ε.Κ. 
αναφέροντας τους λόγους της άρνησής του. 

Άρθρο 11 

1. Το σήμα «ΟΕ» που αναφέρεται στα άρθρα 5,7 και 8, το όνομα και 
ή (και την εταιρική επωνυμία ή) και το σήμα καθώς και τη διεύθυνση 
του κατασκευαστή ή του εντολοδόχου του ή του εισαγωγέα στην αγορά, 
πρέπει να τίθενται με τρόπο ευδιάκριτο, ευανάγνωστο και ανεξίτηλο είτε 
πάνω στο παιχνίδι είτε στη συυκευασία του. Για τα παιχνίδια μικρών 
διαστάσεων καθώς και για τα παιχνίδια που αποτελούνται από τμήματα 


μικρών διαστάσεων οι ενδείξεις αυτές μπορούν να τίθενται, κατά τον ίδιο 
τρόπο, στη συσκευασία ή σε ετικέτα ή σε συνοδευτικό σημείωμα. Στην 
περίπτωση που οι εν λόγω ενδείξεις δεν αναγράφονται στο παιχνίδι, πρέ¬ 
πει να επισημαίνεται στον καταναλωτή ότι είναι σκόπιμο τα στοιχεία 
αυτά να φυλάσσονται. 

2. Το σήμα «ΟΕ» συνίσταται στο σύμβολο «ΟΕ». 

3. Απαγορεύεται να τίθενται στα παιχνίδια σήματα ή ενδείξεις που 
ενδέχεται να δημιουργήσουν σύγχυση με το σήμα «ΟΕ». 

4. Οι ενδείξεις που αναφέρονται στην παράγραφο 1 μπορούν να είναι 
συντετμημένες, εφόσον η σύντμηση αυτή καθιστά δυνατή την αναγνώ¬ 
ριση του κατασκευαστή, του εντολοδόχου του ή του εισαγωγέα στην 
Κοινότητα. 

5. Στο παράρτημα IV αναγράφονται οι προειδοποιήσεις και οι ενδεί¬ 
ξεις για τα προφυλακτικά μέτρα κατά τη χρήση, οι οποίες πρέπει να δί¬ 
δονται για ορισμένα παιχνίδια. Η σύνταξη των προειδοποιήσεων και εν¬ 
δείξεων καθώς και των πληροφοριών, που αναφέρονται στην παρά¬ 
γραφο 4 πρέπει να γίνεται στην| Ελληνική γλώσσα όταν τα παιχνίδια 
διατίθενται στην αγορά προς πώληση. 


Άρθρο 12 

I 

1. Η αρμόδια υπηρεσία του ΥΒΕΤ δύναται και υποχρεούται να πραγ¬ 
ματοποιεί δειγματοληπτικούς ελέγχους των παιχνιδιών που βρίσκονται 
στην αγορά, προκειμένου να επαληθεύεται ότι ανταποκρίνονται στις δια¬ 
τάξεις της παρούσης απόφασης| 

Η αρμόδια υπηρεσία του ΥΒΕΤ: 

- έχει, μετά από σχετική αίίησή της, πρόσβαση στο χώρο κατα- 
σκευαής και αποθήκευσης σύμφωνα με το άρθρο 7 και στις πληροφορίες 
που αναφέρονται στο άρθρο 8 παρ. 1, σημείο (β) και παρ. 2 σημείο (β), 


- μπορεί να ζητά από τον κατασκευαστή ή τον εντολοδόχο του ή τον 
υπεύθυνο για τη διάθεση στην αγορά που είναι εγκατεστημένος στην 
Κοινότητα να παράσχει εντός τακτής προθεσμίας τις πληροροφορίες που 
προβλέπονται στο άρθρο 8, παρ. 1 σημείο (β) και παρ. 2 σημείο (β). 


2. κάθε τρία χρόνια η αρμόδια επιτροπή του ΥΒΕΤ διαβιβάζει στην 
Επιτροπή των Ε.Κ. έκθεση για την εφαρμογή της παρούσας απόφασης. 


3. Οι αρμόδιες υπηρεσίες λαμβάνουν τα αναγκαία μέτρα για να δια¬ 
σφαλίζεται ο εμπιστευτικός χαρακτήρας όσον αφορά τη γνωστοποίηση 
των αντιγράφων σχετικά με το έλεγχο τύπου «ΟΕ» που αναφέρεται στο 
άρθρο 109 παρ. 4. 

Άρθρο 13 

Η αρμόδια υπηρεσία του ΥΒΕΤ ενημερώνει τακτικά την Επιτροπή 
των Ε.Κ. για τις ενέργειες στις οποίες προβαίνουν οι εγκεκριμένοι οργα¬ 
νισμοί στο πλαίσιο της παρούσας απόφασης, ώστε να δίδεται η δυνατό¬ 
τητα στην Επιτροπή των Ε.Κ. να εξασφαλίζει τη σωστή και χωρίς δια¬ 
κρίσεις εφαρμογή των διαδικασιών ελέγχου. 


Άρθρο 14 

1. Οποιοσδήποτε θέτει σε κυκλοφορία, εισάγει ή μεταπωλεί παιχνίδια 
που δεν καλύπτουν τις απαιτήσεις της παρούσας απόφασης ή αρνείται 
τους ελέγχους που προβλέπονται από την παρούσα απόφαση, τιμωρεί¬ 
ται με πρόστιμο μέχρι 5.000.000 δρχ. 

Σε περίπτωση υποτροπής οι παραβάτες τιμωρούνται και με χρημα¬ 
τική ποινή μέχρι 1.000.000 δρχ. 

Τα πρόστιμα και οι χρηματικές ποινές, επιβάλλονται με απόφαση του 
Υπουργού Βιομηχανίας, Ενέργειας και Τεχνολογίας ύστερα από πρό¬ 
ταση της αρμόδιας διεύθυνσης του ΥΒΕΤ. 

3. Με την ίδια απόφαση μπορεί να αποσυρθεί από την κυκλοφορία 
όλη η ποσότητα των παιχνιδιών με μέριμνα των οικείων αστυνομικών 
αρχών, εφόσον από το σχετικό έλεγχο διαπιστώνεται ότι τα εν λόγω 
παιχνίδια δεν πληρούν τις προϋποθέσεις της παρούσας απόφασης και 
εγκυμονούν κινδύνους για τη δημόσια ασφάλεια καΓΰγεία. 

4. Κάθε απόφαση που λαμβάνεται, η οποία επιδιώκει να περιορίσει 
τη διάθεση στην αγορά ενός παιχνιδιού, πρέπει να αιτιολογείται επακρι¬ 
βώς και να κοινοποιείται στον ενδιαφερόμενο το ταχύτερο δυνατό. 

Άρθρο 15 

Προσαρτώνται και αποτελούν αναπόσπαστο μέρος της παρούσας 
απόφασης τα παραρτήματα Ι-ΙΥ της οδηγίας 88/378/ΕΟΚ της 

3.5.1988 σχετικά με την ασφάλεια των παιχνιδιών. 

ΠΑΡΑΡΤΗΜΑ I 

ΠΡΟΪΟΝΤΑ ΠΟΥ ΔΕΝ ΘΕΩΡΟΥΝΤΑΙ ΩΣ ΠΑΙΧΝΙΔΙΑ ΚΑΤΑ 
ΤΗΝ ΕΝΝΟΙΑ ΤΗΣ ΠΑΡΟΥΣΑΣ ΟΔΗΓΙΑΣ 

(Άρθρο 1 παράγραφος 1) 

1. Χριστουγεννιάτικα διακοσμητικά παιχνίδια 

2. Ομοιώματα σε σμίκρυνση, κατασκευασμένα υπό κλίμακα με λε¬ 
πτομέρειες για ενήλικους συλλέκτες 

3. Εξοπλισμοί που προορίζονται για να χρησιμοποιηθούν συλλογικά 
σε γήπεδα αθλοπαιδιών 

4. Αθλητικοί εξοπλισμοί 

5. Ναυτικοί εξοπλισμοί για χρήση σε βαθιά ύδατα 

6. Διακοσμητικές κούκλες και κούκλες με τοπικές ενδυμασίες καθώς 
και άλλα παρόμοια αντικείμενα για ενήλικους συλλέκτες 

7. «Επαγγελματικά» παιχνίδια εγκατεστημένα σε δημόσιους χώρους 
(μεγάλα καταστήματα, σταθμοί κ.λπ.). 

8. Παιχνίδια - γρίφοι συναρμολόγησης (Ραζζΐββ) με περισσότερα από 
500 κομμάτια ή χωρίς πρότυπο που προορίζονται για τους ειδικούς 

9. Αεροβόλα όπλα 

10. Πυροτεχνήματα στα οποία περιλαμβάνονται και τα καψού- 
λια(') 

11. Σφενδόνες και εκτοξευτές λίθων 

12. Παιχνίδια εξακοντισμού μικρών βελών επί πίνακος 

13. Ηλεκτρικοί φούρνοι, σίδερα σιδερώματος ή άλλα λειτουργικά 
προϊόντα που τροφοδοτούνται από τάση άνω των 24 νοίΐδ 

14. Προϊόντα που περιλαμβάνουν θερμαντικά στοιχεία προοριζόμενα 
να χρησιμοποιηθούν υπό την επίβλεψη ενηλίκου σε παιδαγωγικά πλαί¬ 
σια 

15. Οχήματα με κινητήρα καύσης 

16. Παιχνίδια με ατμομηχανή 

17. Ποδήλατα σχεδιασμένα για αθλητικούς σκοπούς ή για μετακινή¬ 
σεις στο δημόσιο οδικό δίκτυο 

18. Παιχνίδια νϊάεο συνδεόμενα σε καθολική οθόνη, τροφοδοτού¬ 
μενα από ονομαστική τάση ανώτερη των 24 νοίΐβ 

19. Πιπίλες για βρέφη 

20. Πιστές απομιμήσεις αληθινών πυροβόλων όπλων 

21. Ψεύτικα κοσμήματα για παιδιά 


(1) Εκτός από τα καψούλια που έχουν σχεδιαστεί ειδικά για παιχνίδια μετην επι¬ 
φύλαξη αυστηρότερων διατάξεων που ισχύουν ήδη σεορισμένα κράτη μέλη. 

ΠΑΡΑΡΤΗΜΑ II 

ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ ΓΙΑ ΤΑ ΠΑΙΧΝΙΔΙΑ 

1. ΓΕΝΙΚΕΣ ΑΡΧΕΣ 

1. Σύμφωνα μετις απαιτήσεις ασφάλειας του άρθρου 2 της παρούσας 
οδηγίας, οι χρήστες παιχνιδιών καθώς και οι τρίτοι πρέπει να προστα¬ 
τεύονται από τους κινδύνους βλάβης της υγείας ή τραυματισμού εφόσον 
τα παιχνίδια χρησιμοποιούνται σύμφωνα μετον προορισμό τους ή μεάλ- 
λον ευλόγως αναμενόμενο τρόπο, λαμβανομένης υπόψη της συνήθους 
συμπεριφοράς των παιδιών. Πρόκειται για κινδύνους που: 

α) οφείλονται στο σχεδίασμά, την κατασκευή και τη σύνθεση του παι¬ 
χνιδιού 

β) είναι συνυφασμένοι μετη χρήση του παιχνιδιού και δενμπορούν να 
εξαλειφθούν τελείως μετροποποίηση της κατασκευής και της σύνθεσής 
του, χωρίς ταυτόχρονα να αλλοιώνεται ηλειτουργία του ή να αφαιρού- 
νται ουσιώδεις ιδιότητές του. 

2. α) Ο βαθμός κινδύνου, τον οποίο περικλείει ηχρησιμοποίηση ενός 
παιχνιδιού, δενπρέπει να είναι δυσανάλογος μετην ικανότητα των χρη¬ 
στών και, κατά περίπτωση, αυτών που τους επιβλέπουν να ανταπεξέλ- 
θουν σ’ αυτόν. Αυτό ισχύει ιδίως για τα παιχνίδια τα οποία, λόγω της 
λειτουργίας, των διαστάσεων και των χαρακτηριστικών τους, προορίζο¬ 
νται για παιδιά κάτω των 36 μηνών. 

β) Για να τηρείται ηαρχή αυτή, θα πρέπει να προσδιορίζεται κατά πε¬ 
ρίπτωση ένα ελάχιστο όριο ηλικίας για όσους χρησιμοποιούν τα παιχνί¬ 
δια ή / και ηανάγκη να εξασφαλίζεται ότι θα χρησιμοποιηθούν μόνο 
μεεπίβλεψη από ενήλικα. 


3. Οι ετικέτες που τοποθετούνται στα παιχνίδια / και στη συακευασία 
τους καθώς και οι οδηγίες χρήσεως που τα συνοδεύουν πρέπει να εφι- 
στούν την προσοχή των χρηστών ή αυτών που τους επιβλέπουν, μεαπο- 
τελεσματικό και πλήρη τρόπο, στους κινδύνους που περικλείει ηχρησι- 
μοποίηαή τους και τους τρόπους αποφυγής των κινδύνων αυτών. 

II. ΣΥΓΚΕΚΡΙΜΕΝΟΙ ΚΙΝΔΥΝΟΙ 
1. Φυσικές και μηχανικές ιδιότητες 

α) Τα παιχνίδια και τα μέρη τους καθώς και στην περίπτωση των συ- 
ναρμολογημένων παιχνιδιών, τα στηρίγματά τους πρέπει να έχουν την 
απαιτούμενη μηχανική αντοχή και, ενδεχομένως, την απαιτούμενη ευ¬ 
στάθεια, ώστε να αντέχουν στην καταπόνηση που συνεπάγεται ηχρήση 
τους, χωρίς να θραύονται ή να είναι δυνατόν να παραμορφώνονται με- 
κίνδυνο να προκαλέσουν τραυματισμό. 

β) Οι προσιτές ακμές, οι προεξοχές, σχοινιά, καλώδια και στηρίγ¬ 
ματα των παιχνιδιών πρέπει να είναι σχεδιασμένα και κατασκευασμένα 
έτσι ώστε να μειώνουν όσο το δυνατό τον κίνδυνο τραυματισμού από την 
επαφή μεαυτά. 

γ) Τα παιχνίδια πρέπει να είναι σχεδιασμένα και κατασκευασμένα 
έτσι ώστε να μειώνονται στο ελάχιστο οι κίνδυνοι τραυματισμών που εν¬ 
δέχεται να προκληθούν από την κίνηση ορισμένων μερών τους. 

δ) Τα παιχνίδια που προορίζονται οπωσδήποτε για παιδιά κάτω των 
36 μηνών καθώς και τα στοιχεία τους και τα μέρης τους που είναι δυνα¬ 
τόν να αποσπασθούν πρέπει να έχουν τέτοιες διαστάσεις ώστε να είναι 
αδύνατη ηκατάποση ή / και ηεισπνοή τους. 

ε) Τα παιχνίδια και τα μέρη τους καθώς και ησυσκευασία στην οποία 
περιέχονται για τη λιανική πώληση δενπρέπει να περικλείουν κανένα 
κίνδυνο στραγγαλισμού ή ασφυξίας. 

στ) Τα παιχνίδια που προορίζονται να χρησιμοποιηθούν σεαβαθές 
νερό και είναι ικανά να φέρουν ή να μεταφέρουν το παιδί πάνω στο νερό 
πρέπει να είναι σχεδιασμένα και κατασκευασμένα έτσι ώστε να μειώνο¬ 
νται όσο το δυνατό, λαμβάνοντας υπόψη τη συνιστώμενη χρήση των 
παιχνιδιών, οι κίνδυνοι απώλειας της πλευστότητας του παιχνιδιού και 
απώλειας της στήριξης που παρέχουν στο παιδί. 

ζ) Τα παιχνίδια μέσα στα οποία μπορεί κανείς να εισέλθει και τα 
οποία ώςεκ τούτου αποτελούν κλειστό χώρο για τους εισελθόντες, πρέ¬ 
πει να διαθέτουν μία έξοδο που να μπορεί να ανοίγει εύκολα από το εσω¬ 
τερικό. 

η) Τα παιχνίδια που παρέχουν στους χρήστες τους τη δυνατότητα κί¬ 
νησης πρέπει, στο μέτρο του δυνατού, να περιλαμβάνουν ένα σύστημα 
πέδησης προσαρμοσμένο τον τύπο του παιχνιδιού και ανάλογο μετην κι¬ 
νητική ενέργεια που αναπτύσσει το ενλόγω παιχνίδι. Το σύστημα αυτό 
πρέπει να μπορεί να χρησιμοποιείται εύκολα από την χρήστη, χωρίς κίν¬ 
δυνο εκτίναξης ή τραυματισμού του ίδιου του χρήστη και των τρίτων 
προσώπων. 

θ) Η μορφή και ησύνθεση της κατασκευής των εκτοξευόμενων σωμά¬ 
των και ηκινητική ενέργεια που μπορούν να αναπτύξουν κατά την εκτό¬ 
ξευσή τους, από παιχνίδι σχεδιασμένο για το σκοπό αυτό, πρέπει να είναι 
τέτοια ώστε ο κίνδυνος τραυματισμού του χρήστη του παιχνιδιού ή των 
τρίτων προσώπων να μηνείναι δυσανάλογος μετη φύση του παιχνιδιού. 

ι) Τα παιχνίδια που περιλαμβάνουν θερμαντικά στοιχεία πρέπει να εί¬ 
ναι κατασκευασμένα έτσι ώστε να εξασφαλίζεται ότι: 

- ημέγιστη θερμοκρασία όλων των προσιτών επιφανειών δενπροκα- 
λεί εγκαύματα σεπερίπτωση επαφής μεαυτά, 

- τα υγρά, οι ατμοί και τα αέρια που περιέχονται στα παιχνίδια δεν- 
φθάνουν σεθρμοκρασίες ή πιέσεις τέτοιες ώστε ηδιαρροή τους, εκτός αν 
αυτό είναι απαραίτητο για την καλή λειτουργία του παιχνιδιού, να μπο¬ 
ρεί να προκαλέσει εγκαύματα ή άλλους τραυματισμούς. 

2. Ευφλεκτότητα 

α) Τα παιχνίδια δενπρέπει να αποτελούν ένα επικίνδυνο εύφλεκτο 
στοιχείο στο περιβάλλον του παιδιού. Για το σκοπό αυτό, πρέπει να απο¬ 
τελούνται από υλικά τα οποία: 

1. είτε δενκαίγονται, όταν εκτεθούν απευθείας σεφλόγα, σεσπινθήρα 
ή σεοποιαδήποτε ενδεχόμενη εστία πυρκαγιάς, 

2. είτε δεναναφλέγονται εύκολα (η φλόγα σβήνει μόλις απομακρυνθεί 
το αίτιο της ανάφλεξης), 

3. είτε, εφόσον αναφλεγούν, καίγονται αργά και παρουσιάζουν χα¬ 
μηλή ταχύτητα διάδοσης της φλόγας, 

4. είτε έχουν υποστεί κατεργασία, όποια και να είναι ηχημική σύ¬ 
σταση του παιχνιδιού, έτσι ώστε να επιβραδύνεται ηδιαδικασία της καύ¬ 
σης του. 

Τα καύσιμα αυτά υλικά δενπρέπει να συνιστούν κίνδυνο διάδοσης της 

φωτιάς στα άλλα υλικά που έχουν χρησιμοποιηθεί για το ενλόγω παι¬ 
χνίδι. 

β) Τα παιχνίδια τα οποία, για λόγους απαραίτητους για τη λειτουρ¬ 
γία τους, περιέχουν επικίνδυνες ουσίες ή παρασκευάσματα, όπως ορίζο¬ 
νται στην οδηγία 67/548/ΕΟΚ( 1 ), και ιδίως υλικά και εξοπλισμό για 
χημικά πειράματα, συναρμολόγηση μοντέλων, χύτευση πλαστικών ή 
κεραμικών υλών, επισμάλτωση, φωτογραφία ή ανάλογες δραστηριότη¬ 
τες, δενπρέπει να περιέχουν αυτούσιες ουσίες ή παρασκευάσματα που να 
μπορούν να καταστούν εύφλεκτα λόγω της εξάτμισης μηεύφλεκτων 
πτητικών συστατικών. 

γ) Τα παιχνίδια δενπρέπει να είναι εκρηκτικά ή να περιέχουν στοιχεία 
ή ουσίες που ενδέχεται να εκραγούν, στην περίπτωση χρήσης ή μεταχεί¬ 
ρισης που προβλέπεται στην παράγραφο 1 του άρθρου 2 της οδηγίας. Η 
παρούσα διάταξη δεναφορά τα καψούλια για παιχνίδια στα οποία γίνε¬ 
ται αναφορά στο παράρτημα 1 σημείο 10 και στην αντίστοιχη υποσημεί¬ 
ωση. 

δ) Τα παιχνίδια και ιδίως τα χημικά παιχνίδια δενπρέπει να περιέ¬ 
χουν αυτούσιες ουσίες ή παρασκευάσματα 
.. - τα οποία, όταν αναμειγνύονται, μπορεί να εκραγούν: 

- λόγω χημικής αντίδρασης ή θέρμανσης, 
κατά την ανάμειξη με οξειδωτικές ουσίες, 

- τα οποία περιέχουν πτητικά συστατικά αναφλέξιμα στον αέρα, που 
ενδέχεται να σχηματίζουν εύφλεκτα ή εκρηκτικά μείγματα ατμών/ 
αέρα. 

3. Χημικές ιδιότητες 

1. Τα παιχνίδια πρέπει να είναι σχεδιασμένα και κατασκευασμένα 
έτσι ώστε, σεπερίπτωση χρήσης ή μεταχείρισης σύμφωνα μετο άρθρο 2 
παράγραφος 1 της οδηγίας, να μηνπερικλείουν κίνδυνο βλάβης της 
υγείας ή τραυματισμού λόγω κατάποσης, εισπνοής ή επαφής μετο 
δέρμα, τους βλεννογόνους ή τα μάτια. 

Σε κάθε περίπτωση, πρέπει να τηρούνται οι ενδεδειγμένες κοινοτικές 
ρυθμίσεις όσον αφορά ορισμένες κατηγορίες προϊόντων καθώς και όσον 
αφορά την απαγόρευση, τον περιορισμό της χρήσης ή την επισήμανση 
ορισμένων επικίνδυνων ουσιών και παρασκευασμάτων. 

2. Ειδικότερα ηβιοδιαθεσιμότητα, που οφείλεται στη χρησιμοποίηση 
των παιχνιδιών, δενπρέπει, για την προστασία της υγείας των παιδιών, 
να υπερβαίνει, ωςστόχο, την ημέρα: - 

0,2 μ§ για το αντιμόνιο, 

0,1 μ§ για το αρσενικό, 

25,0 μ§ για το βάριο, 

0,6 μ§ για το κάδμιο, 

0,3 μ§ για το χρώμιο, 

0,7 μ§ για το μόλυβδο, 

0,5 μ§ για τον υδράργυρο, 

5,0 μ§ για το σελήνιο, 

ή άλλες τιμές που μπορεί να καθοριστούν για τις ουσίες αυτές ή για 
άλλες ουσίες από την κοινοτική νομοθεσία, βάσει θεμελιωμένων επιστη¬ 
μονικών στοιχείων. 

Με τον όρο βιοδιαθεσιμότητα των ουσιών αυτών νοείται η ποσότητα 
διαλυτής ουσίας που έχει σημαντική τοξικόλογική βαρύτητα. 

3. Τα παιχνίδια δε πρέπει να περιέχουν επικίνδυνες ουσίες ή παρα¬ 
σκευάσματα, κατά την έννοια των οδηγιών 67/548/ΕΟΚ και 88/ 
379/ΕΟΚ('), σε ποσότητες που υπάρχει κίνδυνος να βλάψουν την υγεία 
των παιδιών που τα χρησιμοποιούν. Απαγορεύεται αυστηρά, σε κάθε 
περίπτωση, η ύπαρξη σε ένα παιχνίδι επικίνδυνων ουσιών ή παρασκευα¬ 
σμάτων εάν προορίζονται να χρησιμοποιηθούν αυτούσια κατά τη διάρ¬ 
κεια του παιχνιδιού. Παρόλα αυτά, εάν ένας περιορισμένος αριθμός ου¬ 
σιών ή παρασκευασμάτων είναι απαραίτητος για τη λειτουργία ορισμέ¬ 
νων παιχνιδιών, ιδίως υλικά και εξοπλισμός για χημικά πειράματα, συ¬ 
ναρμολόγηση μοντέλων, χύτευση πλαστικών ή κεραμικών υλικών, επι- 
σμάλτωση, φωτογραφία ή ανάλογες δραστηριότητες, γίνονται δεκτές 
εφόσον τηρούν ένα ανώτατο όριο συγκέντρωσης το οποίο θα ορίζεται για 
κάθε ουσία ή αποδεκτά παρασκευάσματα με εντολή που δίνεται στην 
Ευρωπαϊκή Επιτροπή Τυποποίησης (ΓΕΝ) σύμφωνα με τη διαδικασία 
της επιτροπής που συστήθηκε με την οδηγία 83/189/ΕΟΚ, με την 
προϋπόθεση ότι οι ουσίες και τα παρασκευάσματα ανταποκρίνονται 
στους κοινοτικούς κανόνες ταξινόμησης ως προς την επισήμανση, με 
την επιφύλαξη του σημείου 4 του παραρτήματος IV. 


(1) ΕΕ οι. 196 ι 16.8.167, .1. 


4. Ηλεκτρικές ιδιότητες 

α) Τα ηλεκτρικά παιχνίδια δεν πρέπει να τροφοδοτούνται με ονομα¬ 
στική τάση ανώτερη των 24 νοίΐδ και κανένα μέρος ίου παιχνιδιού δεν 
πρέπει να υπερβαίνει τα 24 νοίΐδ. 

β) Τα μέρη των παιχνιδιών, που βρίσκονται σε επαφή ή ενδέχεται να 
έρθουν σε επαφή με μία πηγή ηλεκτρικής ενέργειας ικανή να προκαλέσει 
ηλεκτροπληξία καθώς και τα καλώδια ή οι άλλους είδους αγωγοί, μέσω 
των οποίων μεταφέρεται ο ηλεκτρισμός στα εν λόγω μέρη, πρέπει να εί¬ 
ναι καλά μονωμένα και μηχανικά προστατευμένα ώστε να προλαμβάνε¬ 
ται ο κίνδυνος ηλεκτροπληξίας. 

γ) Τα ηλεκτρικά παιχνίδια πρέπει να είναι σχεδιασμένα και κατα¬ 
σκευασμένα έτσι ώστε να εξασφαλίζεται ότι οι μέγιστες θερμοκρασίες 
όλων των προσιτών εξωτερικών επιφανειών τους δεν προκαλούν εγκαύ¬ 
ματα σε περίπτωση επαφής με αυτά. 

5. Υγιεινή 

Τα παιχνίδια πρέπει να είναι σχεδιασμένα και κατασκευασμένα έτσι 
ώστε να ανταποκρίνονται στις απαιτήσεις της υγιεινής και της καθαριό¬ 
τητας για να αποφεύγονται οι κίνδυνοι μολύνσεων και μετάδοσης ασθε¬ 
νειών. 

6. Ραδιενέργεια 

Τα παιχνίδια δεν πρέπει να περιέχουν ραδιενεργά στοιχεία ή ουσίες σε 
μορφές ή αναλογίες που είναι δυνατό να βλάψουν την υγεία ενός παι¬ 
διού. Εφαρμόζεται η οδηγία 80/836/Ευρατόμ( 2 ). 

ΠΑΡΑΡΤΗΜΑ III 

ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΑΠΟ ΤΟΥΣ 
ΕΓΚΕΚΡΙΜΕΝΟΥΣ ΟΡΓΑΝΙΣΜΟΥΣ ΕΛΕΓΧΟΥ 

(Άρθρο 9 παράγραφος 1) 

Οι οργανισμοί που ορίζονται από τα κράτη μέλη πρέπει να πληρούν 
τις ακόλουθες ελάχιστες προϋποθέσεις: 

1. πρέπει να διαθέτουν το προσωπικό, τα μέσα και τον εξοπλισμό που 
είναι απαραίτητα, 

2. το προσωπικό πρέπει να διαθέτει άριστη τεχνική κατάρτιση και 
επαγγελματική ακεραιότητα, 

3. όσον αφορά την εκτέλεση των δοκιμών, τη σύνταξη των εκθέσεων, 
την έκδοση των βεβαιώσεων και την πραγματοποίηση της επίβλεψης 
που προβλέπονται από την παρούσα οδηγία, τα στελέχη και το τεχνικό 
προσωπικό των εργαστηρίων πρέπει να είναι ανεξάρτητα από όλους 
τους κύκλους, τις ομάδες ή τα πρόσωπα που άπτονται, άμεσα ή έμμεσα, 
του τομέα του παιχνιδιού, 

4. το προσωπικό τους πρέπει να τηρεί το επαγγελματικό απόρρητο, 

5. πρέπει να είναι ασφαλισμένοι για αστική ευθύνη εκτός αν η ευθύνη 
αυτή καλύπτεται από το κράτος βάσει της εθνικής νομοθεσίας. 

Οι προϋποθέσεις που αναφέρονται στα σημεία 1 και 2 επαληθεύονται 
περιοδικά από τις αρμόδιες αρχές των κρατών μελών. 

ΠΑΡΑΡΤΗΜΑ IV 

ΠΡΟΕΙΔΟΠΟΙΗΣΗ ΚΑΙ ΕΝΔΕΙΞΕΙΣ ΓΙΑ 
ΠΡΟΦΥΛΑΞΕΙΣ ΚΑΤΑ ΤΗ ΧΡΗΣΗ 

(Άρθρο 11 παράγραφος 5) 

Τα παιχνίδια πρέπει να συνοδεύονται από ευανάγνωστες ενδείξεις, 
κατάλληλες για να μειώσουν τους κινδύνους που παρουσιάζει η χρήση 
τους, όπως καθορίζονται στις βασικές απαιτήσεις και συγκεκριμένα: 

1. Παιχνίδια που δεν προορίζονται για παιδιά ηλικίας μικρότερης 
των 36 μηνών. 

Τα παιχνίδια που είναι δυνατόν να είναι επικίνδυνα για τα παιδιά ηλι¬ 
κίας μικρότερης των 36 μηνών φέρουν είτε προειδοποίηση του τύπου 
«για παιδιά μεγαλύτερα των 36 μηνών» ή «για παιδιά μεγαλύτερα των 
3 ετών», συμπληρώνεται από σύντομη ένδειξη, η οποία μπορεί να προ¬ 
κύπτει από τις οδηγίες χρήσης, των ειδικών κινδύνων που αιτιολογούν 
αυτόν τον αποκλεισμό. 

Η διάταξη αυτή δεν εφαρμόζεται στα παιχνίδια που, λόγω της λει¬ 
τουργίας τους, των διαστάσεών τους, των χαρακτηριστικών τους, των 
ιδιοτήτων τους ή άλλων προφανών στοιχείων τους, είναι φανερό ότι δεν 
μπορούν να προορίζονται για παιδιά μικρότερα των 36 μηνών. 


(1) Βλέπε σελίδα 14 της Ε187/1988. 

(2) ΕΕ αριθ. Ε 246 της 17.9.1980, σ. 1. 

2. Τσουλήθρες, κρεμαστές κούνιες, κρίκοι, τραπέζια ακροβατών, 
σχοινιά και ανάλογα παιχνίδια που στήνονται σε εγκάρσια δοκό. 

Τα παιχνίδια αυτά συνοδεύονται από οδηγίες που εφιστούν την προ¬ 
σοχή στην ανάγκη πραγματοποίησης περιοδικών συντηρήσεων και 
ελέγχων των πιο σημαντικών τμημάτων τους (αναρτήσεις, συνδέσεις, 
στερέωση στο έδαφος, κ.λπ.) και που διευκρινίζουν ότι σε περίπτωση 
παράλειψης των ελέγχων αυτών, το παιχνίδι είναι δυνατό να παρουσιά¬ 
σει κινδύνους πτώσης ή ανατροπής. 

Πρέπει επίσης να δίνονται οδηγίες σχετικά με το σωστό τρόπο συναρ¬ 
μολόγησης των παιχνιδιών αυτών, υποδεικνύοντας τα τμήματα που εί¬ 
ναι δυνατό να παρουσιάσουν κινδύνουν εάν η συναρμολόγηση δεν γίνει 
σωστά. 

3. Λειτουργικά παιχνίδια. 

Τα λειτουργικά παιχνίδια ή η συσκευασία τους φέρουν την ένδειξη: 
«Προσοχή! Να χρησιμοποιείται υπό την επιτήρηση ενηλίκων». 

Τα παιχνίδια αυτά συνοδεύονται, εξάλλου, από οδηγίες χρήσης που 
αναφέρουν τους τρόπους λειτουργίας καθώς και τις προφυλάξεις που 
πρέπει να λαμβάνει ο χρήστης τους με την ένδειξη ότι, σε περίπτωση 
που θα παραλείπεται η τήρηση αυτών των προφυλάξεων ο χρήστης θα 
εκτίθεται στους κινδύνους που ενέχει η συσκευή ή το προϊόν των οποίων 
το παιχνίδι αποτελεί ομοίωμα υπό σμίκρυνση ή απομίμηση, οι οποίοι 
πρέπει να προσδιορίζονται. Αναγράφεται, επίσης, η ένδειξη ότι το παι¬ 
χνίδι πρέπει να φυλάσσεται μακριά από τα πολύ μικρά παιδιά. 

Ως λειτουργικά νοούνται τα παιχνίδια που πληρούν τις ίδιες λειτουρ¬ 
γίες με ορισμένες συσκευές ή εγκαταστάσεις που προορίζονται για τους 
ενήλικες, και των οποίων τα παιχνίδια αυτά είναι συχνά ομοίωμα σε 
σμίκρυνση. 

4. Παιχνίδια που περιέχουν αυτούσιες επικίνδυνες ουσίες ή παρα¬ 
σκευάσματα χημικά παιχνίδια. 

α) Με την επιφύλαξη της εφαρμογής των διατάξεων που προβλέπο- 
νται από τις κοινοτικές οδηγίες σχετικά με την ταξινόμηση, τη συσκευα¬ 
σία και την επισήμανση των επικίνδυνων ουσιών και παρασκευασμά¬ 
των, πρέπει στις οδηγίες χρήσης των παιχνιδιών, που περιέχουν αυτού¬ 
σιες τις ουσίες ή τα παρασκευάσματα αυτά, να αναγράφεται ότι οι ουσίες 
αυτές είναι επικίνδυνες καθώς και να σημειώνονται οι προφυλάξεις που 
πρέπει να λαμβάνονται από τους χρήστες προκειμένου να αποφευχθούν 
οι σχετικοί κίνδυνοι που πρέπει να καθορίζονται με ακριβή τρόπο ανά¬ 
λογα με τον τύπο του παιχνιδιού. Πρέπει επίσης να αναγράφονται οι 
πρώτες βοήθειες που πρέπει να παρέχονται σε περίπτωση σοβαρών ατυ¬ 
χημάτων που οφείλονται στη χρησιμοποίηση αυτού του τύπου παιχνι- 
διών. Πρέπει επίσης να σημειώνεται ότι τα παιχνίδια αυτά πρέπει να φυ¬ 


λάσσονται μακριά από τα πολύ μικρά παιδιά. 

β) Εκτός από τις ενδείξεις που αναφέρονται στο σημεία α), τα χημικά 
παιχνίδια φέρουν στη συσκευασία και την ένδειξη: «Προσοχή: Αποκλει¬ 
στικά για παιδιά μεγαλύτερα των ... ετών('). Να χρησιμοποιούνται υπό 
την επιτήρηση ενηλίκων» 

Θεωρούνται κυρίως ως χημικά παιχνίδια: τα κουτιά για χημικά πει¬ 
ράματα, τα κουτιά για την έγκλειση αντικειμένων μέσα σε πλαστική 
ύλη, οι μικρογραφίες εργαστηρίων κεραμικής, επισμάλτωσης, φωτο¬ 
γραφίας και ανάλογα παιχνίδι^ 

5. Σανίδες με ροδάκια (δίεαίε Ιιο&γγΙ) και πατίνια για παιδιά. 

Τα προϊόντα αυτά, αν παρουσιάζονται στην αγορά ως παιχνίδια, πρέ¬ 
πει να φέρουν την ένδειξη: «Προσοχή: Να χρησιμοποιείται με εξοπλισμό 
προστασίας». 

Εξάλλου, οι οδηγίες χρήσης πρέπει να υπενθυμίζουν ότι η χρήση του 
παιχνιδιού πρέπει να γίνεται με σύνεση, γιατί απαιτεί μεγάλη επιδεξιό- 
τητα, ώστε να αποφεύγονται ατυχήματα του χρήστη καθώς και τρίτων 
ατόμων που οφείλονται σε πτώσεις ή συγκρούσεις. Αναγράφονται, επί¬ 
σης, ενδείξεις όσον αφορά τον προτεινόμενο εξοπλισμό προστασίας 
(κράνη, γάντια, επιγονατίδες, επιδέσεις αγκώνος κ.λπ.). 

6. Ναυτικά παιχνίδια 

Τα ναυτικά παιχνίδια που ορίζονται στο παράρτημα II, σημείο II. 1. 
στ) φέρουν εγγραφή σύμφωνα με την εντολή της ΟΕΝ για την προσαρ¬ 
μογή των προτύπων ΕΝ/71, μέρη 1 και 2: 

«Προσοχή: Να χρησιμοποιείται μόνο σε αβαθές νερό υπό την επιτή¬ 
ρηση ενηλίκων». 

Άρθρο 16 

Η παρούσα ισχύει από 1ης Ιανουάριου 1990. 

Η παρούσα απόφαση να αδημοσιευθεί στην Εφημερίδα της Κυβερνήσεως. 
Αθήνα, 24 Μαρτίου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ., ΕΝΕΡΓ. &-ΤΕΧ/ΓΙΑΣ 

Π. ΡΟΥΜΕΛΙΩΤΗΣ Κ. ΠΑΠΑΝΑΓΙΩΤΟΥ 


(’) Η ηλικία καθορίζεται από τον κατασκευαστή. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



